# Euroopa Liidu L 196/2021

| | ISSN 1977-0650 |
| --- | --- |
| Euroopa Liidu
  Teataja | L 196 |
| | |
| Eestikeelne väljaanne | Õigusaktid | 64. aastakäik3. juuni 2021 |

ISSN 1977-0650

Euroopa Liidu

Teataja

L 196

Eestikeelne väljaanne

Õigusaktid

64. aastakäik3. juuni 2021

---

| Sisukord | | II   Muud kui seadusandlikud aktid | Lehekülg |
| --- | --- | --- | --- |
| | | SUUNISED |
| | * | Euroopa Keskpanga suunis (EL) 2021/889, 6. mai 2021, millega muudetakse suunist (EL) 2015/510 eurosüsteemi rahapoliitika raamistiku rakendamise kohta (EKP/2021/23) | 1 |

Sisukord

II   Muud kui seadusandlikud aktid

Lehekülg

SUUNISED

*

Euroopa Keskpanga suunis (EL) 2021/889, 6. mai 2021, millega muudetakse suunist (EL) 2015/510 eurosüsteemi rahapoliitika raamistiku rakendamise kohta (EKP/2021/23)

1

| ET | Aktid, mille peakiri on trükitud harilikus trükikirjas, käsitlevad põllumajandusküsimuste igapäevast korraldust ning nende kehtivusaeg on üldjuhul piiratud.
  Kõigi ülejäänud aktide pealkirjad on trükitud poolpaksus kirjas ja nende ette on märgitud tärn. |
| --- | --- |

ET

Aktid, mille peakiri on trükitud harilikus trükikirjas, käsitlevad põllumajandusküsimuste igapäevast korraldust ning nende kehtivusaeg on üldjuhul piiratud.

Kõigi ülejäänud aktide pealkirjad on trükitud poolpaksus kirjas ja nende ette on märgitud tärn.

---

II Muud kui seadusandlikud aktid

SUUNISED

| 3.6.2021 | ET | Euroopa Liidu Teataja | L 196/1 |
| --- | --- | --- | --- |

3.6.2021

ET

Euroopa Liidu Teataja

L 196/1

---

EUROOPA KESKPANGA SUUNIS (EL) 2021/889,

6. mai 2021,

millega muudetakse suunist (EL) 2015/510 eurosüsteemi rahapoliitika raamistiku rakendamise kohta (EKP/2021/23)

EUROOPA KESKPANGA NÕUKOGU,

võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet,

võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikli 3.1 esimest taanet, artikleid 9.2, 12.1, 14.3, 18.2 ja artikli 20 esimest lõiku,

ning arvestades järgmist:

| (1) | Ühtse rahapoliitika saavutamiseks tuleb määratleda vahendid, instrumendid ja menetlused, mida kasutab eurosüsteem, et see poliitika rahaühikuna eurot kasutavates liikmesriikides ühetaoliselt rakendada. |
| --- | --- |

(1)

Ühtse rahapoliitika saavutamiseks tuleb määratleda vahendid, instrumendid ja menetlused, mida kasutab eurosüsteem, et see poliitika rahaühikuna eurot kasutavates liikmesriikides ühetaoliselt rakendada.

| (2) | Omavahendite nõuete järgimine on vajalik tingimus veendumaks krediidiasutuse või investeerimisfondi majanduslikus usaldusväärsuses vastavalt Euroopa Keskpanga suunise (EL) 2015/510 (EKP/2014/60) (1) artikli 55 punktile c. |
| --- | --- |

(2)

Omavahendite nõuete järgimine on vajalik tingimus veendumaks krediidiasutuse või investeerimisfondi majanduslikus usaldusväärsuses vastavalt Euroopa Keskpanga suunise (EL) 2015/510 (EKP/2014/60) (1) artikli 55 punktile c.

| (3) | Euroopa Parlamendi ja nõukogu määruse (EL) nr 575/2013 (2) artikli 92 lõike 1 kohaselt kehtivad krediidiasutuste suhtes järgmised omavahendite nõuded: esimese taseme põhiomavahendite suhtarv, esimese taseme omavahendite suhtarv, koguomavahendite suhtarv. Alates 28. juunist 2021 kehtib krediidiasutuste suhtes täiendav omavahendite nõue: finantsvõimenduse määr, mis kehtestati vastavalt Euroopa Parlamendi ja nõukogu määruse (EL) 2019/876 (3) artikli 1 punktile 46 koostoimes nimetatud määruse artikli 3 lõikega 2. |
| --- | --- |

(3)

Euroopa Parlamendi ja nõukogu määruse (EL) nr 575/2013 (2) artikli 92 lõike 1 kohaselt kehtivad krediidiasutuste suhtes järgmised omavahendite nõuded: esimese taseme põhiomavahendite suhtarv, esimese taseme omavahendite suhtarv, koguomavahendite suhtarv. Alates 28. juunist 2021 kehtib krediidiasutuste suhtes täiendav omavahendite nõue: finantsvõimenduse määr, mis kehtestati vastavalt Euroopa Parlamendi ja nõukogu määruse (EL) 2019/876 (3) artikli 1 punktile 46 koostoimes nimetatud määruse artikli 3 lõikega 2.

| (4) | Seetõttu tuleb suunist (EL) 2015/510 (EKP/2014/60) vastavalt muuta, |
| --- | --- |

(4)

Seetõttu tuleb suunist (EL) 2015/510 (EKP/2014/60) vastavalt muuta,

ON VASTU VÕTNUD KÄESOLEVA SUUNISE:

Artikkel 1

Muudatused

Otsuse (EL) 2015/510 (EKP/2014/60) artikli 158 lõiked 2 ja 3 asendatakse järgmisega:

„2.   Artikli 55 punkti b alapunktis i osutatud järelevalve alla kuuluvate osapoolte, kes ei vasta järelevalvenõuete kohaselt individuaalselt ja/või konsolideeritud alusel määruses (EL) nr 575/2013 sätestatud omavahendite nõuetele, ning artikli 55 punkti b alapunktis iii osutatud järelevalvega võrreldava tasemega järelevalve alla kuuluvate osapoolte, kes ei vasta individuaalselt ja/või konsolideeritud alusel määruses (EL) nr 575/2013 sätestatud omavahendite nõuetele, juurdepääsu eurosüsteemi rahapoliitika operatsioonidele piiratakse automaatselt usaldatavusnõuetele viidates. Asjaomane piirang vastab eurosüsteemi rahapoliitika operatsioonide juurdepääsu tasemele hetkel, mil sellisest mittejärgmisest eurosüsteemile teatatakse. Selle piirangu kohaldamine ei piira muid valikulisi meetmeid, mida eurosüsteem võib võtta. Kui omavahendite nõuete täitmist ei ole asjakohaste ja õigeaegsete meetmete abil taastatud hiljemalt 20 nädala jooksul alates selle andmete kogumise aruandekuupäevast, mille käigus mittevastavus tuvastati, peatatakse osapoolte juurdepääs eurosüsteemi rahapoliitika operatsioonidele automaatselt usaldatavusnõuetele viidates.

3.   Osapoole majandusliku usaldusväärsuse hindamisel artikli 55 punkti c kohaselt ning ilma et see piiraks teisi valikulisi meetmeid võib eurosüsteem usaldatavusnõuetele viidates piirata järgmiste osapoolte juurdepääsu eurosüsteemi rahapoliitika operatsioonidele:

| a) | osapooled, kelle andmeid omavahendite suhtarvu ja/või finantsvõimenduse määra kohta ei ole määruse (EL) nr 575/2013 kohaselt esitatud asjaomasele RKP-le ja EKP-le ajakohasel viisil ning hiljemalt 14 nädala jooksul pärast asjaomase kvartali lõppu; |
| --- | --- |

a)

osapooled, kelle andmeid omavahendite suhtarvu ja/või finantsvõimenduse määra kohta ei ole määruse (EL) nr 575/2013 kohaselt esitatud asjaomasele RKP-le ja EKP-le ajakohasel viisil ning hiljemalt 14 nädala jooksul pärast asjaomase kvartali lõppu;

| b) | osapooled, kes ei ole kohustatud esitama määruse (EL) nr 575/2013 kohaselt andmeid omavahendite suhtarvu ja finantsvõimenduse määra kohta, kuid kelle võrreldava tasemega andmeid artikli 55 punkti b alapunkti iii kohaselt ei ole esitatud asjaomasele RKP-le ja EKP-le ajakohasel viisil ning hiljemalt 14 nädala jooksul pärast asjaomase kvartali lõppu. |
| --- | --- |

b)

osapooled, kes ei ole kohustatud esitama määruse (EL) nr 575/2013 kohaselt andmeid omavahendite suhtarvu ja finantsvõimenduse määra kohta, kuid kelle võrreldava tasemega andmeid artikli 55 punkti b alapunkti iii kohaselt ei ole esitatud asjaomasele RKP-le ja EKP-le ajakohasel viisil ning hiljemalt 14 nädala jooksul pärast asjaomase kvartali lõppu.

Juurdepääs taastatakse, kui asjakohane teave on tehtud asjaomasele RKP-le kättesaadavaks ja on tuvastatud, et osapool vastab artikli 55 punkti c kohasele majandusliku usaldusväärsuse kriteeriumile. Kui asjakohast teavet ei ole tehtud kättesaadavaks hiljemalt 20 nädala jooksul alates asjaomase kvartali lõpust, peatatakse usaldatavusnõuetele viidates automaatselt osapoole juurdepääs eurosüsteemi rahapoliitika operatsioonidele.“

Artikkel 2

Jõustumine ja rakendamine

1.   Käesolev suunis jõustub päeval, mil sellest teatatakse keskpankadele liikmesriikides, mille rahaühik on euro.

2.   Keskpangad liikmesriikides, mille rahaühik on euro, võtavad meetmed, mis on vajalikud käesoleva suunise järgimiseks, ja kohaldavad neid alates 28. juunist 2021. Nad teatavad Euroopa Keskpangale nende meetmetega seotud dokumentidest ja vahenditest hiljemalt 1. juuniks 2021.

Artikkel 3

Adressaadid

Käesolev suunis on adresseeritud kõikidele eurosüsteemi keskpankadele.

Frankfurt Maini ääres, 6. mai 2021

EKP nõukogu nimel

EKP president

Christine LAGARDE

---

(1)  Euroopa Keskpanga 19. detsembri 2014. aasta suunis (EL) 2015/510 eurosüsteemi rahapoliitika raamistiku rakendamise kohta (ülddokumentatsiooni suunis) (EKP/2014/60) (ELT L 91, 2.4.2015, lk 3).

1

(2)  Euroopa Parlamendi ja nõukogu 26. juuni 2013. aasta määrus (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 muutmise kohta (ELT L 176, 27.6.2013, lk 1).

2

(3)  Euroopa Parlamendi ja nõukogu 20. mai 2019. aasta määrus (EL) 2019/876, millega muudetakse määrust (EL) nr 575/2013 seoses finantsvõimenduse määra, stabiilse netorahastamise kordaja, omavahendite ja kõlblike kohustuste nõuete, vastaspoole krediidiriski, tururiski, kesksetes vastaspooltes olevate positsioonide, ühiseks investeerimiseks loodud ettevõtjates olevate riskipositsioonide, riskide kontsentreerumise, aruandlus- ja avalikustamisnõuetega ning millega muudetakse määrust (EL) nr 648/2012 (ELT L 150, 7.6.2019, lk 1).

3

---